Modré vrchy

Modré vrchy (angl. Blue Mountains), často nazývané aj Modré hory, je pohorie 100 km na západ od mesta Sydney v Austrálii. Jeho charakteristikou sú mohutné, priepasťami a roklinami rozorvané pieskovcové hory. Najvyšší vrchol je Birds Rock, ktorý má 1 180 m. Územie Modrých vrchov je od roku 2000 zapísané na zozname Svetového dedičstva UNESCO vďaka rozsiahlej, prevažne zalesnenej pieskovcovej náhornej plošine. Sú tu vzácne druhy eukalyptov. Pôvod mena Meno Modré vrchy má pôvod v modrom opare, ktorý sa počas horúcich dní vznáša nad celou krajinou. Opar vzniká tým, že sa v extrémnych teplotách vyparujú oleje z listov eukalyptov. Dejiny Ich vek sa odhaduje približne na 440 miliónov rokov.Modré vrchy prvýkrát prekonala v roku 1812 expedícia, ktorej sa zúčastnili bádatelia Gregory Blaxland, William Lawson a William Charles Wentworth. V súčasnosti jediný veľký prechod (Great Western Highway) takmer presne sleduje trasu týchto odvážnych bádateľov. V roku 1959 boli Modré vrchy vyhlásené za národný park (Národný park Blue Mountains). Z Modrých vrchov sa stala atraktívna prírodná rezervácia s rozlohou 2 482 km². Turistické atrakcie Norman Lindsay Gallery – galéria austrálskych umelcov Wentworth Falls – 300 metrové kaskády vodopádov Leura – záhrady v štýle Art Deco Katoomba – skalní útvar Tri sestry Echo point – najnavštevovanejší vyhliadka Modrých hor Scenic Skyway – lanovka vo výške 205 m The Edge – panoramatické kino Jenolan Caves – kvapľové jaskyne objavené v roku 1880 Referencie Iné projekty Commons ponúka multimediálne súbory na tému Modré vrchy